אומנידנס (שם מדעי: Omnidens; פירוש השם: "שיניים גדולות מלאות") הוא סוג של חסר חוליות נכחד שחי בקמבריון השלישי ונראה דומה לפרוק-רגליים ימי. החוקרים לא בטוחים בסיווג שלו, כשבעבר הוא נחשב לבן למערכה פריאפולידה אך כיום הוא נחשב לפאנאתרופוד (Panarthropoda), הקרוב מעט להלוציגניה. ייתכן שהוא קרוב למערכה נושאי ציפורניים המודרנית. יצור מוזר זה התגלה בממצאים באתר המאובנים בצ'נגג'יאנג שביונאן, דרום-מערב סין וככל הנראה נמצא גם בתצורות סיריוס פסט בגרינלנד.
לפי ההערכות היצור הגיע לאורך 1.5 מטר והיה הגדול שביצורי הקמבריון. הוא היה בעל גוף דמוי-רב-רגליים עם גפיים שטוחות רבות לצידו וגפי פה גדולים ומאונקלים ששימשו ללכידת טרף כמו תולעים ויצורים ימיים אחרים, כשכנראה היה טורף-על של התקופה לצד כמה מיני דינוקרידידה. במרכז הלסת היה מעין שריר-לוע שהיה מכוסה בחלקי שלד חיצוני קשיח ואולי גם שאר הגוף היה מכוסה להגנה.
אאוקסיה
אאוקסיה (שם מדעי: "Eocasea") הוא סוג של סינאפסיד מקבוצת הפליקוזאוריה, אשר חי במשך הקרבון הפנסילבני שלפני 300 מיליון שנה מזמננו בביצות ארצות הברית. המאובנים שלו התגלו בקנזס ב-2014 ותוארו בידי החוקרים רייס ופרוביץ' (Reisz &amp; Fröbisch) שמשעות שמו: "קסיזאור השחר". הסוג כולל מין יחיד: "Eocasea martini", לכבוד אוסף הדגימה ד"ר לארי מרטין.
האאוקסיה היה מקרוביהם של הקוטילורוניצוס והאדפוזאורוס מהפרם והוא נחשב לאחד הפליקוזאורים הקדומים בעולם. כאחד מראשוני בני הקבוצה קסיזאוריה (Caseasauria), אשר הייתה כנראה הראשונה שבקבוצות הטטרופודים שהתפתחו לאכול צמחים הוא היה קטן בהרבה מקרוביו, לא עולה על 20 ס"מ ומשקל של 4 ק"ג. הגוף היה בעל מבנה גוף חביתי, רגליים צרות וקטנות וראש בעל נחיריים בולטים ולסתות שטוחות בעלות שיניים דמויי-עלים שהתאימו לאכילת צמחייה רכה או אף לאוכל-כל (שכנראה ניזון מחרקים וטרף דומה), זאת לאחר שהוא התפתח כנראה מאבות טורפים וקטנים יותר שדמו לסוג "Eothyris".
קריוריקטס
קריוריקטס (שם מדעי: "Kryoryctes") הוא סוג יונק נכחד מקבוצת יונקי הביב שהתקיים באוסטרליה במשך הקרטיקון התחתון לפני 106 מיליון שנה מימינו בקירוב. הסוג התגלה ב-2005 והכיל מין בודד - "Kryoryctes cadburyi". משמעות שמו מיוונית: "kryo" - של אזור קריר ו-"oryktes" - מתחפר. שם המין ניתן להוקרה לחברת השוקולד Cadbury, אשר תמכה בחפירות והתגליות וכן מאחר שצבע הממצאים היה כהה בדומה לשוקולד.
הממצאים הראשונים של היונק התגלו בחפירות ממערת הדינוזאור (Dinosaur Cove) שבתצורות אאומרלה (Eumeralla Formation) בויקטוריה וכיום ממוקמים במוזיאון ויקטוריה במלבורן.
הקריוריקטס היה יונק ביב קדום ביותר, שאולי דמה לסטרופודון מאותו אזור. עקב מבנה הטפרים הרחבים שלצידי רגליו נראה שהיה מתחפר מומחה. מבנה עצם הזרוע המאובן שהיה בעל תלמים וחריצים על חציו הגיע לאורך 46 מ"מ, אף שכנראה לפני שחיקה העצם הגיעה לאורך 50 מ"מ. לצידו נמצאו כמה מפרקים ועצם הגומד, אשר התאימו לאורח חיים של יצור מתחפר. הממצאים לא מעידים אם היה קרוב לברווזן או לקיפודניים.
ארקטיקודקטילוס
ארקטיקודקטילוס (שם מדעי: "Arcticodactylus"; מילולית: "פטרודקטילוס ארקטי") הוא סוג של פטרוזאור שחי בטריאס העליון בגרינלנד לפני 208–201 מיליון שנה מזמננו. הסוג מכיל מין בודד - "Arcticodactylus cromptonellus", הקרוי לכבוד ד"ר אלפרד ו. קרופטון . פטרוזאור זה קרוב לאאודימורפודון ובעבר נחשב למין בסוגו.
ממצאי הפטרוזאור הקדום התגלו במחצבים במזרח גרינלנד בתצורות פלמינג פיורד , בהם משלחת מ-1989 בראשות ויליאם אמרל גילתה ממצאים מאובנים של עצמות פטרוזאור חלקי ללא גולגולת. ממצאים אלה נחקרו במשך שנות ה-90 וב-2001 קבוצת חוקרים בראשות פאריש ג'נקינס סיווגו אותו כחלק מהסוג אאודימורפודון, שהתגלה באירופה הטריאסית. עם זאת ב-2015 הסוג הופרד על סמך מספר הבדלים במבנה השלד בידי החוקר הברזילאי אלכסנדר קלנר .
פטרוזאור קדום זה הוא אחד מהקטנים שבבני קבוצתו, בעל מוטת כנפיים של 24 ס"מ בקירוב. הוא היה בעלת לסתות צרות מלאות שיניים משוננות שצמחו לסירוגין וגפיים בעלי עצם ירך ארוכה ביותר ביחס לפרופורציית הגוף. מפרק האצבעות היה בעל מבנה שנתן להניע את האצבעות של הכנף בצורה יעילה כלפי מעלה, מה שאיפשר לו לנוע במהירות בדומה לתנועה של סיסיים או אף קוליבריים.
ככל הנראה פטרוזאור זה חי בקרבת החופים וניזון מדגים וסרטנים שחטף עם מקורו.
הקמע בהר עיבל
לוק סיקמה
לוקאס קלייטון סיקמה (באנגלית: Lucas Clayton Sikma; נולד ב-30 ביולי 1989) הוא כדורסלן אמריקאי המשחק באלבה ברלין מהבונדסליגה והיורוליג בעמדת הפאוור פורוורד. סיקמה הוא בנו של חבר היכל התהילה ושחקן ה-NBA ג'ק סיקמה.
קריירת מכללות.
למרות המוניטין הצנוע שלו חתם סיקמה באוניברסיטת פורטלנד ב-2007, והצליח להשפיע באופן מיידי, כשפתח ב-23 מתוך 31 המשחקים של הקבוצה והעמיד ממוצעים של 6.1 נקודות ו-7.3 ריבאונדים למשחק. לאחר הפקה קבועה כתלמיד ב' וג'וניור, סיקמה הגביר את משחקו בצורה משמעותית כבוגר. הוא העמיד ממוצע של דאבל דאבל של 12.9 נקודות ו-10.5 ריבאונדים (מקום ראשון בחטיבת החוף המערבי). הוא נבחר לחמישיית העונה של WCC. בקריירת הקולג' שלו, סיקמה קלע 1,048 נקודות (8.3 למשחק) וסיים כריבאונדר המוביל של האוינברסיטה בכל הזמנים עם 987 (7.8 למשחק).
קריירה מקצועית.
סיקמה לא נבחר בדראפט ה-NBA של 2011. הוא חתם ב-לה פלמה מהליגה הספרדית השנייה לעונת 2011/12. הוא העמיד ממוצעים של 11.8 נקודות ו-7.7 ריבאונדים לפני שעבר לפורד בורגוס בעונה שלאחר מכן. בעונת 2013/14 סיקמה עלה לליגה הספרדית הראשונה, וחתם בטנריפה.
לאחר שבילה שנתיים בטנריפה עם הופעות בולטות, סיקמה חתם לשנתיים בוולנסיה. בשנת 2017, סיקמה זכה באליפות הליגה עם ולנסיה לאחר שניצחו את ריאל מדריד 3–1 בגמר.
ב-5 ביולי 2017, חתם סיקמה במועדון הגרמני אלבה ברלין מהבונדסליגה. ב-28 באפריל 2018, סיקמה נבחר ל-MVP של הליגה ולחמישיית העונה. ב-12 ביוני 2019, אלבה ברלין הודיעה על הארכת חוזהו ל-4 שנים נוספות.
ג'סיקה שוורץ
ג'סיקה שוורץ (בגרמנית: Jessica Schwarz; נולדה ב-5 במאי 1977) היא שחקנית ודוגמנית גרמנייה.
ביוגרפיה.
ג'סיקה שוורץ נולדה בארבך אים אודנוולד וגדלה במיכלשטאדט. בשנת 1993 היא זכתה בתחרות נוער של ירחון נועד גרמני. בהמשך היא התחילה לעבוד כדוגמנית ומנחה בטלוויזיה.
בשנת 2006 היא שיחקה בסרט "" וזכתה להצלחה מחוץ לגבולות גרמניה. בשנת 2008 היא שיחקה בעיבוד לקולנוע על ספר "בית בודנברוק".
בשנת 2020 שוורץ שיחקה תפקיד ראשי בסדרה של נטפליקס "ביו-האקרים" בתור פרופסור טניה לורנץ; בהמשך היא הצטלמה לעונה השנייה של הסדרה.
חיים אישיים.
במשך חמש שנים היא ניהלה מערכת יחסים עם דניאל בריהל והם נפרדו בשנת 2006. במאי 2021 היא התחתנה עם בן זוגה שהכירה שנה לפני זה.
דנה ליקוורניק
דנה ליקוורניק (נולדה ב-27 ביולי 1986) היא אומנית זמרת-יוצרת, המתגוררת בלונדון.
ביוגרפיה.
נולדה בנצרת עילית לרות ורון ליקוורניק צאצאית למשפחת אוביץ מחיפה, כבר בגיל צעיר היא נמשכה למוזיקה, היא גרה בבית סבתה והייתה מבצעת שירים של מדונה על שולחן בביתה. לזכרו של אב משפחת אוביץ כתבה דנה את השיר "איש קטן".
במשך השנים הופיע במקהלות שונות, בגיל 18 עשתה צבא בשירות הלהקה הצבאית, בהם שרתה בלהקת חיל החינוך ואוגדה 91 במהלך השירות עברה דנה הכשרה בין היתר עם עודד מנשה מערוץ הילדים, ירון כפכפי, השתתפה בטקסים ממשלתים בהם עשור לרצח רבין ועוד, באותה תקופה היא התמודדה בעונה הרביעית של תוכנית הכישרונות בטלוויזיה הישראלית כוכב נולד ולמדה ברימון בית ספר למוסיקה במשך שנתיים שם זכתה במקום השני בתחרות "שירימון 2008".
לאחר לימודיה ברימון הקימה את ההרכב המוזקלי הראשון שהיה הרכב נשים שנקרא מלשון מנאז' א-טרואה
והופיעו ברחבי הארץ בבראים ומועדנים.
בשנת 2009 החלה להופיע ברחבי הארץ כסולנית הרכב הקאברים הדיסקו-פאנקי "ליידי מרמלד".
ב-2010 פנתה ליוסי פיין לשם הפקת האלבומה הראשון, שנתן לה אימון אישי, לשם הפקת האלבום הקימה את הרכב החשמלי הראשון שלה שכלל בין היתר את משה אסרף ודני שניידרמן.
ב־2013 הוציאה את האלבומה הראשון "ברבור" המורכב משירים שכתבה והחלינה במהלך השנים, וזכה לביקורות רבות ברשת על ידי מאקו, פנאי פלוס הערוץ הראשון, והופיע בתוכנית "יצירה מקומית" של טל מן, וזכתה בתוכנית "בציר טוב" של טל ארגמן ברדיו 88FM בתואר 'תגלית השנה'.
דנה יצאה לסבב הופעות של האלבום בז'נבה, הוליווד, בוורלי הילס ובישראל עם האומנים פבלו רוזנברג והדג נחש.
במסגרת ההופעות שלה הכירה את ריימונד גונסאלס, וחתמה איתו הסכם בניהול הופעות ביחד, ויצאה ללונדון שם הכירה את פמי טמאו ששמע על השירים שלו והוזמנה להופיע על במת המועדון של רוני סקוט.
ב־2014 החלה לעבוד עם ריימונד גונסאלס להפקת אלבומה השני ופתחה במימון לאלבום והגיע לה 70 אלף שקל
הקלטות נעשו בישראל וחלקם בSensible music studios.
גם באותה שנה היא התחברה עם Beats Antique במסלול שלהם Le Refuge.
בזמן שסיירה ברחבי העולם היא ניגנה עם מוזיקאים ברמה עולמית רבים, ביניהם בובי ווטסון, שניגן איתך בס על הרוק של מייקל ג'קסון.
בשנת 2018 תמכה בזמר והיוצר הצרפתי ז'וליאן קלר.
טיינולופוס